Budyšin (CS/SN). Nimale 40 Budyšanow wopyta tele dny partnerske město Dreux. Hosćićeljo jich wutrobnje witachu. Mnozy čłonojo Budyskeho partnerskeho towarstwa wudźeržuja hižo wjele lět přećelstwa do Dreuxja. Runje tak wutrobnje pak buchu takrjec nowačcy witani. Mjez nimi běchu šulerjo wokrjesneje hudźbneje šule ze swojimi wučerkami a instrumantami. Na jězbje do Dreuxja pozastachu w lothringskim Nancy. Tele město na wšelakore wašnje pokazuje, zo česća sej tam pólskeho krala Stanisława Leszczyńskeho, kiž bě we 18. lětstotku jako wójwoda nad Lothringskej knježił. Nancy ma krasne Stanisławske naměsto a wulkotny park wosrjedź města.
szl_Latn